Il-pulizija Taljana akkużat raġel bi qtil wara li spara u qalet lil missieru waqt li kienu qed jikkaċċjaw għal ħanżir selvaġġ. Iż-żewġ irġiel kienu qed jimxu minn bejn l-arbuxelli qrib il-belt ta’ Postiglione fil-provinċja ta’ Salerno. Skont il-media Taljana, ir-raġel ta’ 34 sena ra dell u xi arbuxelli jiċċaqilqu x’ħin spara tir u laqat lil missieru f’żaqqu. Huwa ċempel għall-għajnuna minnufih malli nduna x’kien ġara u pprova jżomm lil missieru ħaj. Iżda t-tobba ma setgħu jagħmlu xejn sabiex isalvaw lill-missier ta’ 55 sena, Martino Gaudioso. Iż-żewġ irġiel kienu għall-kaċċa f’żona f’park nazzjonali fejn il-kaċċa hija projbita. Il-Pulizija ħaditilhom ukoll is-snieter.